**Likumprojekta “Pasažieru datu apstrādes likums” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts “Pasažieru datu apstrādes likums” (turpmāk – Likumprojekts) ir izstrādāts, ņemot par pamatu Eiropas Parlamenta un Padomes Direktīvas par pasažieru datu reģistra datu izmantošanu teroristu nodarījumu un smagu noziegumu novēršanai, atklāšanai, izmeklēšanai un saukšanai pie atbildības par tiem projektu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2003.gada 16.decembrī Eiropas Komisija publicēja paziņojumu Eiropas Savienības Padomei un Eiropas Parlamentam „Gaisa pasažieru datu reģistra datu nosūtīšana: Eiropas Savienības vispārēja pieeja”. Tā mērķis bija noteikt Eiropas Savienības (turpmāk – ES) vispārējās pieejas elementus pasažieru reģistra datu (turpmāk – PDR) jomā, kā arī informēt par nodomu ES izstrādāt politiku PDR izmantošanai iekšējās drošības jomā. Eiropas Komisijas iniciatīva bija saistīta gan ar Amerikas Savienoto Valstu, Kanādas un Austrālijas (ES ar šīm valstīm ir parakstījusi nolīgumus par PDR datu nosūtīšanu) izteikto vēlmi piekļūt pasažieru datiem, gan arī ar atsevišķu ES dalībvalstu izrādīto interesi par efektīvu pasākumu veikšanu ar mērķi uzlabot aviācijas nozares un valstu robežu drošību. Tāpat Eiropas Komisija noteica, ka, regulējot PDR datu izmantošanu, vienlaikus ir gan jānodrošina iedzīvotāju personas datu aizsardzība un privātās dzīves neaizskaramība, gan arī jāveicina terorisma un starptautiskās organizētās noziedzības apkarošana. Eiropas Komisija 2007.gada 6.novembrī pieņēma un 17.novembrī iesniedza Eiropas Savienības Padomei priekšlikumu Padomes pamatlēmumam par PDR izmantošanu tiesībaizsardzības mērķiem. Pamatojoties uz pamatlēmuma ietekmes novērtējumu un ņemot vērā faktu, ka, stājoties spēkā Līgumam par Eiropas Savienības darbību, šis priekšlikums zaudēja juridisko pamatojumu, Eiropas Komisija 2011.gada 3.februārī nāca klajā ar priekšlikumu Eiropas Parlamenta un Padomes direktīvai par pasažieru datu reģistra datu izmantošanu teroristu nodarījumu un smagu noziegumu novēršanai, atklāšanai, izmeklēšanai un saukšanai pie atbildības par tiem. 2012.gada 26.aprīļa Eiropas Savienības Tieslietu un iekšlietu ministru padomes sanāksmes laikā tika apstiprināta Eiropas Savienības Padomes kopējā nostāja par direktīvas priekšlikumu par pasažieru datu reģistra datu izmantošanu teroristu nodarījumu un smagu noziegumu novēršanai, atklāšanai, izmeklēšanai un saukšanai pie atbildības par tiem. Neskatoties uz to, ka direktīva vēl nav pieņemta, Eiropas Komisija 2012.gada 9.septembrī pieņēma lēmumu C(2012) 4318, ar kuru Eiropas Komisija Noziedzības profilakses un apkarošanas programmas (Padomes lēmums 2007/125/IT) ietvaros piešķīra finansējumu 50 miljonu eiro apmērā, lai veicinātu Pasažieru informācijas nodaļu izveidi ES dalībvalstīs. 2012.gada decembrī Eiropas Komisija izsludināja projektu konkursu, kurā dalībvalstis līdz 2013.gada 10.aprīlim varēja iesniegt projektu pieteikumus ar mērķi sekmēt tiesībsargājošo iestāžu sadarbību Pasažieru informācijas nodaļu izveidošanā, lai veiktu PDR datu uzkrāšanu, apstrādi, analīzi un apmaiņu.Iekšlietu ministrijas Informācijas centrs piedalījās minētajā konkursā un saņēma attiecīgu finansējumu. 2014.gada 2.janvārī ir sākusies Eiropas Komisijas līdzfinansētā projekta Nr. HOME/2012/ISEC/AG/PNR/4000004443 „Pasažieru datu reģistra (PDR) sistēmas izveide Latvijā” ieviešana.Likumprojekts tika izstrādāts minētā projekta ietvaros, ņemot par pamatu Eiropas Parlamenta un Padomes Direktīvas par pasažieru datu reģistra datu izmantošanu teroristu nodarījumu un smagu noziegumu novēršanai, atklāšanai, izmeklēšanai un saukšanai pie atbildības par tiem projektu. Kaut gan direktīva nav pieņemta, tiesībaizsardzības iestādes minētā projekta ietvaros pieņēma lēmumu izveidot mehānismu Latvijas Republikā pasažieru datu apstrādes un analīzes nodrošināšanai nolūkā iegūt informāciju smagu vai sevišķi smagu noziegumu novēršanai un atklāšanai, kā arī šādu noziegumu pierādīšanas nodrošināšanai.Likumprojekts ir izstrādāts ar mērķi uzlabot aviācijas nozares un valsts robežas drošību, kā arī nacionālo drošību, iegūstot papildus informāciju smagu vai sevišķi smagu noziegumu novēršanai un atklāšanai, kā arī šādu noziegumu pierādīšanas nodrošināšanai. Likumprojekts nosaka minētā reģistra uzturēšanas un izmantošanas kārtību, par tā darbības nodrošināšanu atbildīgās iestādes, kā arī minēto iestāžu funkcijas.Likumprojekts paredz kārtību, kādā pieprasāmi un sniedzami pasažieru dati citām valstīm.Atbilstoši likumprojektam Drošības policijas struktūrvienība Pasažieru informācijas nodaļa apstrādās pasažieru datus un pasažieru datu apstrādes rezultātus nolūkā iegūt informāciju smagu un sevišķi smagu noziegumu novēršanai un atklāšanai. Ar terminu “pasažieru datu apstrāde” tiek apzīmētas jebkuras ar personas datiem veiktas darbības, ieskaitot datu vākšanu, reģistrēšanu, ievadīšanu, glabāšanu, sakārtošanu, pārveidošanu, izmantošanu, analīzi, nodošanu, pārraidīšanu un izpaušanu, bloķēšanu vai dzēšanu.Gaisa pārvadātāji iesniegs pasažieru datus minētajai nodaļai attiecībā uz iekšējiem un ārējiem Eiropas Savienības gaisa pārvadājumiem.Likumprojekts paredz, ka tiesības pieprasīt un saņemt no Pasažieru informācijas nodaļas pasažieru datus būs Drošības policijai, Valsts policijai, Valsts robežsardzei, Iekšējās drošības birojam, Korupcijas novēršanas un apkarošanas birojam, Militārajai policijai, Militārajam izlūkošanas un drošības dienestam, Satversmes aizsardzības birojam, Valsts ieņēmuma dienestam un prokuratūras iestādēm. Likumprojekts paredz arī, ka Pasažieru informācijas nodaļa var sniegt pasažieru datus citai valstij, ja ir pamats uzskatīt, ka attiecīgie pasažieru dati vai pasažieru datu apstrādes rezultāti attiecīgai valstij var palīdzēt novērst vai atklāt konkrētu smagu un sevišķi smagu noziegumu vai nodrošināt šāda nozieguma pierādīšanu.Beidzoties divu gadu termiņam pēc pasažieru datu iekļaušanas reģistrā, pasažieru dati tiks anonimizēti ar maskēšanu. Šādu datu nodošana likumprojektā paredzētajām iestādēm un citām valstīm būs iespējama tikai ar prokurora akceptu.Likumprojekts paredz, ka reģistrā iekļautos pasažieru datus glabā piecus gadus. |
| 3. | Projekta izstrādē iesaistītās institūcijas | Iekšlietu ministrija, Drošības policija, Valsts policija, Iekšlietu ministrijas Informācijas centrs  |
| 4. | Cita informācija |  Eiropas Savienības Tiesa (turpmāk – EST) ar 2014.gada 8.aprīļa spriedumu apvienotās lietās C-293/12 un C-594/12 *Digital Rights Ireland un Seitlinger u.c.* (turpmāk – EST spriedums) atcela Eiropas Parlamenta un Padomes Direktīvu 2006/24/EK (2006.gada 15.marts) par tādu datu saglabāšanu, kurus iegūst vai apstrādā saistībā ar publiski pieejamu elektronisko komunikāciju pakalpojumu sniegšanu vai publiski pieejamu komunikāciju tīklu nodrošināšanu, un par grozījumiem Direktīvā 2002/58/EK (turpmāk – Direktīva 2006/24/EK).Direktīvas 2006/24/EK galvenais mērķis bija saskaņot Eiropas Savienības dalībvalstu noteikumus par noteiktu datu saglabāšanu, kurus iegūst vai apstrādā publiski pieejamu elektronisko komunikāciju pakalpojumu sniedzēji vai publiski pieejamu komunikāciju tīklu nodrošinātāji, lai garantētu šo datu pieejamību smagu noziegumu novēršanas, izmeklēšanas un kriminālvajāšanas mērķiem. Turklāt Direktīva 2006/24/EK paredzēja, ka minētajiem pakalpojumu sniedzējiem ir jāsaglabā informācija par datu plūsmu, atrašanās vietu, kā arī saistītos datus, kas ir vajadzīgi, lai identificētu abonentu vai lietotāju.EST sprieduma taisīšanas pamatā bija sūdzība par Direktīvas 2006/24/EK, kas paredz sagabājamo datu saglabāšanas pienākumu, atbilstību Eiropas Savienības Pamattiesību hartas normām, proti, pamattiesībām uz privātās dzīves neaizskaramību un pamattiesībām uz personas datu aizsardzību.EST uzskata, ka uzliekot pienākumu saglabāt Direktīvā 2006/24/EK noteiktos datus un sniedzot piekļuvi kompetentajām iestādēm, Direktīva 2006/24/EK paredz būtisku iejaukšanos pamattiesībās uz privātās dzīves neaizskaramību un uz personas datu aizsardzību. Taču EST norāda, ka, lai arī Direktīvā 2006/24/EK paredzētā datu saglabāšana var tikt uzskatīta par piemērotu šajā direktīvā noteiktā mērķa sasniegšanai, šīs direktīvas radītā plašā un īpaši būtiskā iejaukšanās attiecīgajās pamattiesībās nav pietiekami reglamentēta, lai nodrošinātu, ka minētā iejaukšanās patiešām ir ierobežota līdz absolūti nepieciešamajam apmēram.EST spriedumā norādīts, ka Direktīvā 2006/24/EK nav paredzēts neviens objektīvs kritērijs, kas ļautu ierobežot kompetento iestāžu piekļuvi datiem un to vēlāku izmantošanu tādu noziegumu novēršanas, izmeklēšanas, atklāšanas un kriminālvajāšanas mērķiem, kuri, ņemot vērā iejaukšanās attiecīgajās pamattiesībās apmēru un būtiskumu, var uzskatīt par pietiekami smagiem, lai šāda iejaukšanās būtu attaisnota.Turklāt Direktīvā 2006/24/EK nav paredzēti materiāli un procesuāli nosacījumi, ar kādiem kompetentās valsts iestādes var piekļūt datiem un tos vēlāk izmantot. Vienlaikus EST norāda, ka kompetento iestāžu piekļuve datiem nav pakļauta iepriekšējai kontrolei, ko veiktu tiesa vai alternatīva neatkarīga administratīva vienība, kuras lēmums paredzētu ierobežot piekļuvi datiem un to izmantošanu ar to, kas ir absolūti nepieciešams izvirzītā mērķa sasniegšanai, un kas tiktu pieņemts pēc pamatota lūguma, kas iesniegts ar noziedzīgu nodarījumu novēršanu, atklāšanu vai kriminālvajāšanu saistītu procedūru ietvaros.Līdz ar to EST secina, Eiropas Savienības likumdevējs ir pārkāpis samērīguma principu, pieņemot Direktīvu 2006/24/EK.Šajā kontekstā norādams, ka atbilstoši likumprojektam “Grozījumi likumā “Par aviāciju”” pasažieri pirms lidojuma tiks informēti, ka viņu personas dati tiks nodoti Pasažieru informācijas nodaļai, līdz ar ko pasažieriem rodas izvēles tiesības attiecībā uz sava ceļojuma veidu, t.i. pa gaisu, sauszemi vai ūdeņiem. Tādējādi attiecīgā fizisko personu datu apstrāde likumprojekta ietvaros ir atšķirama no fizisko personu datu apstrādes noslodzes datu ietvaros. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Avio pasažieri, kas lido:uz/no Latvijas uz trešajām valstīm (ārpus Eiropas Savienības);uz/no Latvijas uz Eiropas Savienības dalībvalstīm. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs palielināsies Drošības policijai. |
| 3. | Administratīvo izmaksu monetārs novērtējums | Administratīvo izmaksu monetārs novērtējums Drošības policijai ir klasificēta informācija. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads** | Turpmākie trīs gadi (*euro*) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 2 915 332 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 2 915 332 | 0 | 0 | 0 | 0 |
| 1.2. valsts speciālais budžets |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |
| 2. Budžeta izdevumi: |  2 915 332 |  0 |  0 |  0 |  0 |
| 2.1. valsts pamatbudžets |  2 915 332 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |
| 3. Finansiālā ietekme: |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |  0 |  0 |  0 |
|  0 |  0 |  0 |  0 |
|  0 |  0 |  0 |  0 |
| 5. Precizēta finansiālā ietekme: | X |  0 |  0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  Saskaņā ar likumu “Par valsts budžetu 2015.gadam”2015.gadam paredzēts finansējums projektam “Pasažieru datu reģistra (PDR) sistēmas izveide Latvijā” 2 915 332 *euro* apmērā; |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Vienlaikus ar likumprojektu ir virzāms likumprojekts „Grozījumi likumā “Par aviāciju””, paredzot pasažieru pārvadātājiem pienākumu nodot apstrādājamos pasažieru datus Drošības policijai noziedzības apkarošanas nolūkā, kā arī likumprojekts “Grozījumi Latvijas Administratīvo pārkāpumu kodeksā”, paredzot atbildību pasažieru pārvadātājiem par attiecīgo pasažieru datu nodošanas pienākuma nepildīšanu. Nepieciešamos grozījumus likumā “Par aviāciju” un Latvijas Administratīvo pārkāpumu kodeksā sagatavos Iekšlietu ministrija. |
| 2. | Atbildīgā institūcija | Iekšlietu ministrija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar |
| 2. | Citas starptautiskās saistības | Projekts šo jomu neskar |
| 3. | Cita informācija | Likumprojekts ir izstrādāts, ņemot par pamatu Eiropas Parlamenta un Padomes Direktīvas par pasažieru datu reģistra datu izmantošanu teroristu nodarījumu un smagu noziegumu novēršanai, atklāšanai, izmeklēšanai un saukšanai pie atbildības par tiem projektu. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Aizpilda, ja ar projektu tiek pārņemts vai ieviests vairāk nekā viens ES tiesību akts - jānorāda tā pati informācija, kas prasīta instrukcijas 55.1.apakšpunktā un jau tikusi norādīta arī V sadaļas 1.punkta ietvaros |
|   |
| A | B | C | D |
| Attiecīgā ES tiesību akta panta numurs (uzskaitot katru tiesību aktavienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Projekts šo jomu neskar | Projekts šo jomu neskar |  Projekts šo jomu neskar |  Projekts šo jomu neskar |
|   |   |   |   |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? |  Projekts šo jomu neskar |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem |  Projekts šo jomu neskar |
| Cita informācija | Nav |

|  |
| --- |
| **2.tabulaAr tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiemPasākumi šo saistību izpildei** |
|  Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums |  Projekts šo jomu neskar |
|   |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
|  Projekts šo jomu neskar |  Projekts šo jomu neskar |  Projekts šo jomu neskar |

|  |  |
| --- | --- |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām |  Projekts šo jomu neskar |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts pirms izsludināšanas Valsts sekretāru sanāksmē tika ievietots Iekšlietu ministrijas mājas lapā sadaļā „Sabiedrības līdzdalība”. Projekts pēc izsludināšanas Valsts sekretāru sanāksmē būs pieejams Ministru kabineta mājas lapā www.mk.gov.lv. |
| 2. | Sabiedrības līdzdalība projekta izstrādē | Likumprojekts šo jomu neskar. |
| 3. | Sabiedrības līdzdalības rezultāti | Likumprojekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Drošības policija, Valsts policija, Valsts robežsardze, Militārā policija, Militārās izlūkošanas un drošības dienests, Iekšējās drošības birojs, Korupcijas novēršanas un apkarošanas birojs, Satversmes aizsardzības birojs, Valsts ieņēmumu dienests, prokuratūras iestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiks paplašinātas Drošības policijas funkcijas – Drošības policija apstrādās pasažieru datus. |
| 3. | Cita informācija | Nav |

Iekšlietu ministrs R. Kozlovskis

Vīza: valsts sekretāre I.Pētersone–Godmane

12.05.2015 16:50

2362

K.Zagoskina

67219584, karina.zagoskina@iem.gov.lv